અમે સારા મિત્રો હોઈ અને ૧૧ વર્ષથી સાથે કામ કરીએ છીએ. લડાઈ-ઝઘડા છતાં એક-બીજાના કામને આદર આપીએ છીએ. અમારા પ્રોડક્શનની આ પહેલી એવી ફિલ્મ હતી જેનું દિગ્દર્શન ઓનિરને બદલે બિકાસે કર્યું. અમે બિકાસને પણ આ મામલે પૂરી આઝાદી આપી હતી. જોકે અમારી પાસે અનુભવ હોવાનો થોડો લાભ ચોક્કસ મળ્યો. ‘માય બ્રધર નિખિલ’ બનાવતી વખતે અનુભવ ન હોવાથી ઘણી ભૂલો કરી હતી. અમારો ધ્યેય સમાન હોઈ સાથે મળીને જે સારું લાગે તે કરીએ છીએ.